Tisztelt Hallgatók!

Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 79. § (3) bekezdése értelmében a HÖK kommunikációs ügyekért felelős alelnökének vezetésével Kommunikációs Bizottság működik.

Így a HÖK kommunikációs ügyekért felelős alelnökeként pályázatot írok ki a megalakuló Kommunikációs Bizottság tagságára.

A betölthető pozíciók: általános helyettesek (a kommunikációs ügyekért felelős alelnök általános helyettesei; a betölthető pozíció(k) keretszáma maximum 7 fő)

A jelentkezés feltételei:

**aktív hallgatói jogviszony**: a hallgató az ÁJK valamelyik szakján tanul

**A pályázati anyag tartalma**:

-**egy db amerikai típusú önéletrajzot elérhetőségi adatokkal:** telefonszám, e-mail cím **-egy db motivációs levelet**
**formai követelmények:** TNR, 12-es betűméret, Normál margó, 1,5 sorköz
 **terjedelem:** nappalisoknak max. 1 oldal, levelezősöknek max. 2 oldal
 **tartalmazza:** a jelentkezés okát, innovatív elképzeléseket, informatikai ismereteket (nem feltétel, de előnyt jelent a grafikusi, videószerkesztési, webfejlesztési, programozási tapasztalat)

**A jelentkezés menete:**

1. CV és motivációs levél beküldése elektronikusan.**Határidő: 2014. november 16. (vasárnap) 23:59.** Cím: kommunikacio@ajkhok.elte.hu (tárgy: "Bizottsági jelentkezés")

2. **Személyes elbeszélgetés. Időpontja: 2014. november 19. (szerda) 14:00-16.00**.
Helyszín: B épület HÖK Iroda. A beszélgetés kötetlen, ismerkedős.

A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia! A megjelenés csak a nappali tagozatos hallgatók számára kötelező.

3. A döntésről **a jelentkezők 2014. november 20. (csütörtök) 23:59-ig e-mailben vagy telefonon visszajelzést kapnak, amely tartalmazza a pályázat sikerességére vonatkozó döntést.**
A pályázattal kapcsolatos kérdéseket az alábbi e-mail címen várom: kommunikacio@ajkhok.elte.hu.

Minden kedves érdeklődőt szeretettel várok!

Kelt: Budapest, 2014. november 11.

Sándor Csaba
ELTE ÁJK HÖK
Kommunikációs ügyekért felelős alelnök